****

**ОПШТИНА БЕРАНЕ**

**СЕКРЕТАРИЈАТ ЗА ОПШТУ УПРАВУ И ДРУШТВЕНЕ ДЈЕЛАТНОСТИ**

**ИЗВЈЕШТАЈ О СПРОВЕДЕНОЈ ЈАВНОЈ РАСПРАВИ**

**о Нацрту Одлуке о мјесним заједницама**

Вријеме трајања јавне расправе: Јавна расправа је одржана у периоду од 22. Фебруара 2021. године до 10. Марта 2021. године.

Начин спровођења јавне расправе:

* Достављање примједби, предлога и сугестија у писаном или електронском облику

Овлашћени представници Секретаријата за општу управу и друштвене дјелатности који су учествовали у јавној расправи: Милица Рачић, Самостални Савјетник III за мјесне заједнице, Младен Стијовић в.д. помоћника секретара

Подаци о броју и структури учесника у јавној расправи: У току трајања јавне расправе достављене су примједбе сљедећих учесника: Служба за унутрашњу ревизију, Секретаријат за финансије и економски развој и Служба за заједничке послове,.

Резиме достављаних примједби, предлога и сугестија:

**ПРИМЈЕДБЕ, ПРЕДЛОЗИ И СУГЕСТИЈЕ**

1. **Служба за унутрашњу ревизију Општине Беране**

бр.15-401/21-15 од 01.03.2021. године

**Предлог:**

*Чланом 73 став 6 Нацрта одлуке о мјесним заједницама, прописано је да „ о намјенској упортеби средстава надлежни органи за посoлве финансија и унутрашње реvизије најмање једанпут годишње информишу Савјет и збор грађана, односно Скупштину Општине“*

**Образложење примједбе/предлога/сугестије:**

Сходно одредбама Закона о управљању и унутрашњим контролама у јавном сектору послови унутрашње ревизије обухватају давање независног, објективног увјеравања и пружања савјетодавних услуга у циљу доприноса унапређења пословања субјекта. Чланом 30 став 4. поменутог закона приописано је да руководилац Службе за унутрашњу ревизију и унутрашњи ревизор могу обављати само послове утрашње ревизије. Послови унутрашње ревизије се обављају на основу годишњег плана одобреног од стране Предсједника општине. У том смислу, подносилац примједбе сматра да Служба унутрашње ревизије не може извјештавати о пословима који су Одлуком о организацији и начину рада локалне управе повјерени органу локалне управе надлежћном за послове мјесних заједница.

Примједбе поднесене у односу члан 73 став 6 Нацрта одлуке о мјесним заједницама, којим је прописано да „о намјенској упортеби средстава надлежни органи за послове финансија и унутрашње ревизије најмање једанпут годишње информишу Савјет и збор грађана, односно Скупштину Општине“, прихватају се као оправдане.

1. **Секретаријат за финансије и економски развој**

бр.06-400/21-167 од 01.03.2021. године

**Предлог:**

*У Нацрту одлуке о мјесним заједницама, у члану 73 став 3 прописано је да „контролу намјенског коришћења средстава која се уступају из буџета Општине врши орган локалне управе надлежан за послове финансија, а у ставу 6 истог члана да „о намјенској употреби средстава надлежни органи за послве финансија и унутрашње реизије најмање једанпут годишње информишу Савјет и збор грађана, односно Скупштину Општине“*

**Obrazloženje primjedbe/predloga/sugestije:**

Примједбе се односе на уклаљање одредби из члана 73 став 3 и 6, на начин да се уклони „орган локалне управе надлежан за послове финансија“ јер унутрашњом организацијом у опису послова Секретраијата за финансије и економски развој није предвиђена контрола намјенског коришћења средстава мз, као ни информисање савјета и збора грађана о намјенској употреби средстава, као и да важећом систематизацијом радних мјеста у секретаријату нијесу предвиђени службеници који би се бавили овум пословима.

Примједбе поднесене у односу на члан 73 став 6, да „о намјенској упортеби средстава надлежни органи за послве финансија и унутрашње реизије најмање једанпут годишње информишу Савјет и збор грађана, односно Скупштину Општине“*,* прихватају се као оправдане.

Примјебе у дијелу члана 73 став 3 да„ контролу намјенског коришћења средстава која се уступају из буџета Општине врши орган локалне управе надлежан за послове финансија нису прихваћене, из разлога што су надлежности овог органа локалне управе јасно дефинисане Одлуком о организацији и начину рада локалне управе. Оне се између осталог односе на праћење коришћење одобрених средстава потрошачких јединица. Такође, у поступку израде Нацрта одлуке, утврдили смо да је је у свим локалним управама у Црној Гори, тамошњим Одлукама о мјесним заједницама предвиђено да надлежни орган за послове финснија врши контролу намјенског коришћења средстава која се уступају из буџета Општине

1. **Служба за заједничке послове**

бр.14-065/21-186 од 03.03.2021. године

**Предлози:**

1. У члану 9 став 3, одредба којом се прописује да „мјесна заједница не може имати мање од 50 становника“, је непотребна и треба је брисати.
2. У члану 11 став 2, којим се прописује да иницијативу за оснивање мјесне заједнице мора подржати најмање 5% пунољетних грађана, треба мијењати и тражени цензус подићи на минимум 10 %.
3. У члану 16 став 1, требало би да стоји :

„Одлука о оснивању мјесне заједнице доставља се надлежном органу управе за послове са мјесним заједницама у року од 15 дана од дана доношења одлуке на збору на даљи поступак“.

1. Нови члан 17, треба да гласи:

„Уколико Скупштина општине не да сагласност на одлуку збора грађана о оснивању мјесне заједнице, дужна је да у року од 30 дана распише референдум за територију за коју се предлаже оснивање мјесне заједнице.

Одлуком Скупштине ће се одредити дан одржавања референдума, органи за спровођење референдума и утврдити друге радње од значаја за његово спровођење.

У случају да се већина грађана са територије за коју се предлаже оснивање мјесне заједнице изјасни о оснивању мјесне заједнице Скупштина је дужна да на првој наредној сједници донесе одлуку о давању сагласности о оснивању мјесне заједнице“.

1. Постојећи члан 17 у нацрту Одлуке о МЗ пребацити у члан 18.
2. Члан 22 треба промијенити и исти треба да гласи:

„Поступак за спајање, подјелу или припајање мјесне заједнице покрећу пунољетни грађани са пребивалиштем на подручју за које се предлаже измјена статуса, односно насеља за које се захтијева промјена путем иницијативе.

Иницијатива коју својим потписом подржи најмање 30 % пунољетних грађана са пребивалиштем на подручју за које се предлаже измјена статуса за спајање, подјелу или припајање мјесне заједнице подноси се органу управе надлежном за послове мјесних заједница.

У случају спајања или припајања дијела мјесне заједнице, број подносилаца иницијативе из сваке мјесне заједнице обухваћене промјеном мора бити сразмјеран“.

1. У члану 25, после става 3 треба додати став 4, који гласи:

„Збору грађана на којем се одлучује о поднешеној иницијативи за спајање, подјелу или припајање мјесне заједнице мора присуствовати минимум 10 % пунољетних грађана са подручја за које се предлажу промјене статуса“.

1. чланом 36 став 4 већ констатовано да се мора водити рачуна о родној равноправности.
2. Члан 43 став 5, треба допунити и треба да гласи:

„ На конститутивној сједници Савјета, Савјет из реда чланова Савјета бира предсједника и замјеника предсједника Савјета мјесне заједнице, већином гласова укупног броја гласова чланова Савјета присутних на сједници“.

1. У члану 54 став 1, постојећу одредницу треба промијенити, да гласи:

„Збор грађана се може одржати и на њему се могу доносити пуноважне одлуке ако Збору присуствује најмање; 6 % пунољетних грађана за мјесне заједнице до 500 становника, 5 % пунољетних грађана за мјесне заједнице од 500 до 1.000 становника, 4 % пунољетних грађана за мјесне заједнице од 1.000 до 2.000 становника и 3 % пунољетних грађана за мјесне заједнице преко 2.000 становника“.

1. Нови члан 55, треба да гласи:

„Збор грађана сазива се јавним упућивањем позива најмање седам дана прије дана одржавања збора.

Позив се објављује у средствима информисања, истиче се на огласној табли Општине и мјесне заједнице, јавним објектима, другим огласним мјестима, улазним вратима стамбених зграда и на други погодан начин“.

1. У члану 58 став 1 којим се прописује да је за сазивање збора грађана неопходан предлог 1% грађана са пребивалиштем на подручју за које се организује збор, треба мијењати и тражени цензус подићи на минимум 5 %.
2. Члан 64 је врло дискутабилан, неjaсан и нов је у односу на стару Одлуку о МЗ из 2005.године. Чланом 52 старе Одлуке о МЗ било је прописано да:

„ Ако Савјет мјесне заједнице не обавља послове утврђене овом одлуком, предсједник Скупштине или предсједник Општине може упозорити Савјет да предузме мјере за остваривање својих функција.

Уколико Савјет и након упозорења не обавља своје послове, предсједник Скупштине или предсједник Општине сазива збор грађана и предлаже збору разрешење Савјета.

У случају разрјешења Савјета примјењују се одредбе члана 33 ове одлуке“.

Нацртом нове Одлуке о МЗ је чланом 46 прописано да Предсједник општине може поднијети предлог за разрешење Савјета, на предлог надлежног органа локалне управе, што је нова одредница и добро рјешење, и даје могућност да се реагује у случају ако Савјет МЗ или предсједник Савјета не обављају своје послове утврђене Одлуком о МЗ.

1. Одјељак IX Финансирање мјесне заједнице, има неколико сувишних и непотребних одредница, као на примјер што је то случај са чланом 75 и чланом 73 став 6.

Примједбе под редним бројевима 1,2,4,7,8,9,10,11,12 и 14 разматране су и прихваћене као оправдане, док примједбе под редним бројевима 3,5,6 и 13 нису прихваћене, из разлога што су рјешења дата у примједбама обухваћена постојећим Нацртом одлуке о мјесним заједницама.

Мјесто и датум сачињавања извјештаја: Беране, 12.05.2021. године

Назив организационе јединице која је припремила нацрт одлуке, :Секретаријат за општу управу и друштвене дјелатности

,

Секретрака Секретаријата за општу управу и друштвене дјелатности

Данијела Марковић

\_\_\_\_\_\_\_\_\_\_\_\_\_\_\_\_\_\_